Ha основу члана 11. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. Гласник РС”, број 16/2018), Скупштина Удружења „\_\_\_\_\_\_\_\_\_\_\_\_\_\_\_”, на седници одржаној дана \_\_\_\_\_\_\_\_\_\_\_\_\_ године., у Баточини, донела је:

**ЕТИЧКИ КОДЕКС**

* **ИНТЕРНИ АКТ О АНТИКОРУПЦИЈСКОЈ ПОЛИТИЦИ –**

**Удружења** „**\_\_\_\_\_\_\_\_\_\_\_\_\_\_\_\_\_\_\_”**

**Члан 1**

Овим актом утврђујемо скуп вредности и принципа којих се у свом раду и остваривању циљева придржава наше удружење.

**Друштвена промена и непрофитабилност**

**Члан 2**

Тежимо остваривању промена у друштву које треба да доведу до добробити већих група људи које су корисници наших пројеката, а тиме и друштва у целини.

**Поштовање људских права**

**Члан 3**

Настојимо да кроз своје активности обезбедимо поштовање и остварење људских права и могућности за све грађане који су корисници наших пројеката, а тиме и поштовање људских права свих грађана.

**Активизам**

**Члан 4**

Активним залагањем сваког појединца кроз наше активности остварујемо друштвене промене којима тежимо.

**Одговорност**

**Члан 5**

Одговорни смо за свој рад и постигнуте резултате: јавности, нашим корисницима и партнерима, заједницама у којима радимо.

**Независност**

**Члан 6**

У свом раду смо независни, у односу на субјекте који финансијски подржавају наш рад, али и у погледу начина на који доносимо одлуке о својим циљевима и активностимa кроз које настојимо да остваримо циљеве нашег постојања.

**Поштовање закона**

**Члан 7**

Поштовање закона је основа на којој наше удружење функционише.

**Јасна политика спречавања и управљања сукобом интереса**

**Члан 8**

Само удружење, као и сваки појединац укључен у рад и функционисање удружења, спроводи активности и пројекте тако да нема сукоба интереса ни по ком основу. Само удружење и сваки појединац укључен у рад и функционисање удружења никада не даје предност приватном интересу над јавним интересом, не прихвата се дужности и послова који могу довести до сукоба интереса, те избегава сваки облик понашања који би могао да доведе до стварања утиска да постоји сукоб интереса.

**Јавност у раду и транспарентност**

**Члан 8**

Наш рад је потпуно транспарентан и јаван, а то постижемо кроз редовно извештавање јавности, корисника наших пројеката и одговарајућих органа јавне управе о својим активностима и постигнутим резултатима.

**Професионализам у обављању активности**

**Члан 9**

Посвећени смо сталном унапређивању квалитета свог рада. Ангажујемо компетентне људе, ажурни смо, информисани и поштујемо принципе добре комуникације. Испуњавамо обећања и обавезе које преузимамо и не преузимамо обавезе за које нисмо сигурни да можемо да их испунимо.

**Принципијалност у прикупљању средстава**

**Члан 10**

При прикупљању средстава водимо рачуна о циљевима, програмима и реалним потребама и капацитетима организације. Зато аплицирамо само за средства и активности у складу с нашим циљевима и програмима и она која можемо компетентно и квалитетно да обављамо.

**Одговорност у управљању финансијама**

**Члан 11**

Односимо се одговорно према средствима која су нам поверена. Пажљиво управљамо финансијама и водимо рачуна како о ефикасности тако и о ефективности.

**Поштовање чланова**

**Члан 12**

Поштујемо права својих чланова и интерна документа, правила и процедуре формирамо тако да су у складу с релевантним међународним и националним документима о поштовању људских права. Односимо се према члановима и волонтерима с поштовањем и достојанством, водимо рачуна о здрављу и социјалној сигурности, улажемо у њихов развој и омогућавамо да искористе потенцијале, трудимо се да адекватно наградимо њихов труд.

**Забрана дискриминације**

**Члан 13**

Према људима с којима радимо односимо се професионално, љубазно, пристојно и поштено, с поштовањем и достојанством. Имамо јасну комуникацију с њима и отворени смо у вези с тим шта можемо и шта не можемо да урадимо. Укључујемо те људе у одлуке које доносимо. Не правимо разлику међу њима без обзира на пол, расну, етничку и верску припадност, социјално порекло и друштвени статус, образовање, старост, физичке И психичке способности, сексуалну оријентацију или било коју другу личну особину. Успостављамо механизме који омогућавају корисницима да изразе критичко мишљење о нашем раду.

**Принцип добре сарадње**

**Члан 14**

Са организацијама, институцијама, лицима и корисницима с којима комуницирамо или сарађујемо руководимо се принципима узајамног уважавања и међусобног поштовања и толеранције. Уколико упућујемо критике на њихов рад, не употребљавамо увреде, лажи и клевете, а пре изрицања мишљења прикупимо све информације и уверимо се да су тачне. Посебно водимо рачуна о поштовању ових принципа приликом комуникације и сарадње с другим организацијама цивилног друштва. Пружамо активну подршку свим иницијативама цивилног друштва осим ако су у супротности с нашим вредностима и принципима.

Дана, \_\_\_\_\_\_\_\_\_\_. године Председник Скупштине удружења

У Баточини \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_